proxectonos/corpus_dominio_legal_administrativo_tmp huggingface dataset:
RESOLUCIÓN do 16 de xaneiro de 2013, da Secretaría Xeral de Medio Rural e Montes, pola que se dá publicidade ás subvencións concedidas ao abeiro da Orde do 19 de abril de 2012 (Diario Oficial de Galicia número 43, do 2 de maio) pola que se establecen as bases reguladoras das axudas para programas de calidade desenvoltos por consellos reguladores de denominacións de calidade agroalimentarias, e se convocan para o exercicio orzamentario de 2012.
Consellería do Medio Rural e do Mar — III. Outras disposicións — 05/02/2013

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro da Orde do 19 de abril de 2012 (DOG nº 43, do 2 de maio) pola que se establecen as bases reguladoras das axudas para programas de calidade desenvoltos por consellos reguladores de denominacións de calidade agroalimentarias, e se convocan para o exercicio orzamentario de 2012 que figuran como anexo desta resolución. As ditas axudas foron aprobadas con cargo á aplicación orzamentaria 2012 16 20 713D 7810 (Promoción e comercialización agroalimentaria); proxecto 2011 00765 (Control da calidade); cun crédito orzamentario para o ano 2012 de 217.302,18 euros.
Santiago de Compostela, 16 de xaneiro de 2013
RESOLUCIÓN do 23 de xaneiro de 2013 pola que se publica o estado de execución do orzamento da Comunidade Autónoma e as súas modificacións, e a situación da tesouraría e os movementos por operacións orzamentarias e extraorzamentarias correspondentes ao terceiro trimestre de 2012.
Consellería de Facenda — III. Outras disposicións — 07/02/2013

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e ás súas modificacións, e á situación de tesouraría e aos movementos por operacións orzamentarias e extraorzamentarias correspondentes ao terceiro trimestre de 2012 e que figuran como anexo a esta resolución.
Santiago de Compostela, 23 de xaneiro de 2013
Capítulo
Liquidacións canceladas
Recadado
Devolucións
Recadación líquida
Baixas insolv. e outras causas
Total liquidacións canceladas
Saldo
dereitos
recoñecidos
I. Impostos directos
1.526.646.252,85
18.427.266,62
1.508.218.986,23
285.401,63
1.508.504.387,86
234.793.168,63
II. Impostos indirectos
2.154.947.146,58
94.728.461,10
2.060.218.685,48
117.643,09
2.060.336.328,57
112.455.026,66
III. Taxas, prezos e outros ingresos
58.981.607,67
1.950.006,01
57.031.601,66
46.710,10
57.078.311,76
39.820.216,97
IV. Transferencias correntes
1.780.305.909,24
225.126.181,90
1.555.179.727,34
0,00
1.555.179.727,34
256.170,48
V. Ingresos patrimoniais
13.543.136,66
36.549,97
13.506.586,69
0,00
13.506.586,69
0,00
VI. Alleamento de investimentos reais
469.769,78
0,00
469.769,78
0,00
469.769,78
0,00
VII. Transferencias de capital
183.505.596,90
64.397,93
183.441.198,97
0,00
183.441.198,97
977.429,65
VIII. Activos financeiros
4.041.443,73
855,62
4.040.588,11
0,00
4.040.588,11
582.325,65
IX. Pasivos financeiros
803.450.000,00
0,00
803.450.000,00
0,00
803.450.000,00
0,00
Total xeral
6.525.890.863,41
340.333.719,15
6.185.557.144,26
449.754,82
6.186.006.899,08
388.884.338,04
RESOLUCIÓN do 16 de xaneiro de 2013, da Secretaría Xeral do Medio Rural e Montes, pola que se dá publicidade ás subvencións concedidas ao abeiro da Orde do 17 de febreiro de 2012 (DOG nº 39, do 24 de febreiro), pola que se establecen as bases reguladoras das axudas a agrupacións para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan para o exercicio orzamentario de 2012.
Consellería do Medio Rural e do Mar — III. Outras disposicións — 05/02/2013

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro da Orde do 17 de febreiro de 2012 (DOG nº 39, do 24 de febreiro), pola que se establecen as bases reguladoras das axudas a agrupacións para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan para o exercicio orzamentario de 2012, que figuran como anexo desta resolución. As ditas axudas foron aprobadas con cargo á aplicación orzamentaria 2012 16 20 713D 7810; proxecto 2011 00715; cun crédito orzamentario para o ano 2012 de 1.910.488,00 €.
Santiago de Compostela, 16 de xaneiro de 2013
RESOLUCIÓN do 16 de xaneiro de 2013, da Secretaría Xeral de Medio Rural e Montes, pola que se dá publicidade ás subvencións concedidas ao abeiro do Acordo do Consello da Xunta de Galicia, do 26 de xullo de 2012, polo que se autoriza a Consellería do Medio Rural e do Mar para a concesión de subvencións aos consellos reguladores das denominacións de calidade para gastos de funcionamento.
Consellería do Medio Rural e do Mar — III. Outras disposicións — 05/02/2013

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro do Acordo do Consello da Xunta de Galicia do 26 de xullo de 2012, polo que se autoriza a Consellería do Medio Rural e do Mar para a concesión de subvencións aos consellos reguladores das denominacións de calidade para gastos de funcionamento que figuran como anexo desta resolución. As ditas axudas foron aprobadas con cargo á aplicación orzamentaria 16.20.713D.481.1 (gastos de funcionamento dos consellos reguladores); proxecto 2012 00770; cun crédito orzamentario para o ano 2012 de 469.432,99 euros.
Santiago de Compostela, 16 de xaneiro de 2013
RESOLUCIÓN do 16 de xaneiro de 2013, da Secretaría Xeral de Medio Rural e Montes, pola que se dá publicidade ás subvencións concedidas ao abeiro da Orde do 23 de decembro de 2011 (Diario Oficial de Galicia número 248, do 29 de decembro), pola que se establecen as bases reguladoras de axudas para a execución de medidas de promoción do sector vitivinícola en mercados de países terceiros para o exercicio orzamentario de 2012.
Consellería do Medio Rural e do Mar — III. Outras disposicións — 05/02/2013

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro da Orde do 23 de decembro de 2011 (DOG nº 248, do 29 de decembro), pola que se establecen as bases reguladoras de axudas para a execución de medidas de promoción do sector vitivinícola en mercados de países terceiros para o exercicio orzamentario de 2012 que figuran como anexo desta resolución. As ditas axudas foron aprobadas con cargo á aplicación orzamentaria 2012 16 20 713D 770.0 (Ordenación de producións e mercados agrarios); proxecto 2011 00766 (Axudas á Internacionalización do viño); cun crédito orzamentario para o ano 2012 de 1.492.747,54 euros.
Santiago de Compostela, 16 de xaneiro de 2013
DECRETO 15/2013, do 31 de xaneiro, polo que se nomea directora xeral do Patrimonio Cultural a María del Carmen Martínez Ínsua.
Consellería de Cultura, Educación e Ordenación Universitaria — II. Autoridades e persoal — 01/02/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación e Ordenación Universitaria, e logo de deliberación do Consello da Xunta de Galicia, na súa reunión do día trinta e un de xaneiro de dous mil trece,
Nomeo directora xeral do Patrimonio Cultural a María del Carmen Martínez Ínsua.
Santiago de Compostela, trinta e un de xaneiro de dous mil trece
DECRETO 13/2013, do 31 de xaneiro, polo que se dispón que cese José Manuel Rey Pichel como director xeral do Patrimonio Cultural.
Consellería de Cultura, Educación e Ordenación Universitaria — II. Autoridades e persoal — 01/02/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación e Ordenación Universitaria, e logo de deliberación do Consello da Xunta de Galicia na súa reunión do día trinta e un de xaneiro de dous mil trece,
Que cese, por petición propia, José Manuel Rey Pichel como director xeral do Patrimonio Cultural, agradecéndolle os servizos prestados.
Santiago de Compostela, trinta e un de xaneiro de dous mil trece
DECRETO 14/2013, do 31 de xaneiro, polo que se nomea directora xeral de Comercio a Sol María Vázquez Abeal.
Consellería de Economía e Industria — II. Autoridades e persoal — 01/02/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Economía e Industria, e logo de deliberación do Consello da Xunta de Galicia na súa reunión do día trinta e un de xaneiro de dous mil trece,
Nomeo directora xeral de Comercio a Sol María Vázquez Abeal.
Santiago de Compostela, trinta e un de xaneiro de dous mil trece
CORRECCIÓN de erros. Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
Consellería de Cultura, Educación e Ordenación Universitaria — I. Disposicións xerais — 04/02/2013

Advertidos erros no citado decreto, publicado no
Diario Oficial de Galicia
número 13, do venres 18 de xaneiro de 2013, segundo o establecido no artigo 105 da Lei 30/1992, do 26 de novembro, de réxime xurídico das administracións públicas e do procedemento administrativo común, cómpre realizar as seguintes correccións:
1. Na páxina 1488, no artigo 17, número 1, suprímeselle unha función á Subdirección Xeral de Política Lingüística: a correspondente á letra «d) Habilitacións de pagamentos, agás os relativos ao capítulo I».
Como consecuencia da referida supresión modifícanse correlativamente as letras que identifican o resto de funcións.
2. Na páxina 1491, no artigo 18, número 2.1., engádeselle a función de habilitacións de pagamentos, agás os relativos ao capítulo I, ao Servizo de Xestión e Promoción Lingüística, a continuación da letra c).
Como consecuencia da referida inclusión modifícase correlativamente a letra que identifica a derradeira función.
3. Na páxina 1515, no artigo 30, número 2, onde di: «...sen prexuízo da coordinación xeral que exerzan as persoas titulares das xefaturas territoriais da Vicepresidencia e Consellería de Presidencia, Administracións Públicas e Xustiza, das cales dependerán organicamente,...», debe dicir: «...sen prexuízo da coordinación xeral que exerzan as persoas titulares das xefaturas territoriais, das cales dependerán organicamente,...».
RESOLUCIÓN do 25 de xaneiro de 2013, da Secretaría Xeral para o Deporte, pola que se fixa o plan de auditorías das contas anuais 2012 das federacións deportivas galegas.
Vicepresidencia e Consellería de Presidencia, Administracións Públicas e Xustiza — III. Outras disposicións — 07/02/2013

O artigo 2.3 da Resolución da Secretaría Xeral para o Deporte do 23 de maio de 2011 (DOG número 106, do 3 de xuño), pola que se regulan determinados aspectos da contabilidade das asociacións deportivas galegas, ao falar das federacións deportivas, establece:
«Aprobadas as contas, estas presentaranse, xunto coa memoria descritiva das actividades realizadas durante o exercicio económico, no Rexistro de Asociacións Deportivas e Deportistas de Galicia para a súa inscrición. Esta presentación efectuarase no mes seguinte ao da súa aprobación e, en todo caso, antes do 30 de xullo de cada ano.
Así mesmo, deberán presentar ao Rexistro de Asociacións Deportivas e Deportistas de Galicia un informe da auditoría das súas contas anuais aquelas federacións deportivas galegas que resulten obrigadas conforme o plan de auditorías aprobado pola Administración deportiva autonómica a comezos de cada exercicio. Anualmente incorporarase ao plan unha porcentaxe de federacións, de xeito que, cada catro anos, todas teñan presentado o dito informe».
A nova Lei 3/2012, do 2 de abril, do deporte de Galicia, recolleu no seu artigo 43, ao respecto do réxime contable das entidades deportivas, o seguinte:
«Regulamentariamente, establecerase, respecto das federacións deportivas, un procedemento para o depósito anual das contas, ou dun resumo destas, no Rexistro de Entidades Deportivas ou noutros rexistros públicos que puidesen resultar competentes».
Polo tanto, en uso das facultades que teño atribuídas pola lexislación vixente de aplicación,
Primeiro. Aprobar o plan de auditorías das contas anuais 2012 das federacións deportivas galegas. Deberán presentar informe de auditoría das citadas contas ante o Rexistro de Entidades Deportivas de Galicia, antes do 30 de setembro deste ano, as seguintes federacións deportivas galegas: actividades subacuáticas, atletismo, ciclismo, colombofilia, espeleoloxía, fútbol sala, hípica, kung-fu, natación, rugby, tenis, tenis de mesa, tiro con arco e ximnasia.
Segundo. Así mesmo, e co obxecto de realizar un seguimento do seu estado contable e económico, deberán presentar tamén neste ano, antes do 30 de setembro, un informe de auditoría das contas anuais 2012 aquelas federacións que no ano 2012 percibisen máis de 200.000 euros en execución do convenio de colaboración subscrito coa Secretaría Xeral para o Deporte no citado ano, isto é: baloncesto, piragüismo e vela.
Santiago de Compostela, 25 de xaneiro de 2013
RESOLUCIÓN do 12 de decembro de 2012 pola que se publica o plan de estudos da titulación de grao en Enxeñaría Forestal.
Universidade de Vigo — III. Outras disposicións — 01/02/2013

Unha vez obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro),
E para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da Comunidade Autónoma, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría Forestal pola Universidade de Vigo que se recolle no anexo a esta resolución.
Vigo, 12 de decembro de 2012
Optativas: deberase elixir obrigatoriamente unha das dúas intensificacións ofertadas. Para obter a intensificación teranse que cursar os 54 ECTS optativos correspondentes ao itinerario da intensificación elixida e ata un máximo de 12 ECTS a escoller da intensificación non elixida.
Sem.: semestre.
RESOLUCIÓN do 12 de decembro de 2012 pola que se publica o plan de estudos da titulación de grao en Enxeñaría Mecánica.
Universidade de Vigo — III. Outras disposicións — 01/02/2013

Unha vez obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro),
E para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da Comunidade Autónoma, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría Mecánica pola Universidade de Vigo que se recolle no anexo a esta resolución.
Vigo, 12 de decembro de 2012
Optativas: en cuarto curso deberase elixir obrigatoriamente unha das catro intensificacións ofertadas. Para obter a intensificación teranse que superar os 36 ECTS optativos correspondentes á intensificación elixida e 6 ECTS a escoller entre as optativas xerais (OX) e as prácticas en empresa (PE) ofertadas no segundo semestre de cuarto curso.
Sem.: semestre.
Mod.: módulo (véxanse abreviaturas na táboa de organización da oferta de créditos).
Dado que os alumnos do CUD pola súa vez son alumnos da Escola Naval Militar e terán que realizar simultaneamente co título de grao descrito todas as actividades de formación militar específica necesaria para a obtención do despacho de alférez de navío/tenente de infantaría de mariña da Armada, a distribución da carga lectiva para a obtención da titulación de grao será ao longo dos cinco cursos previstos para a formación dos alumnos na Escola Naval Militar de acordo coa seguiente táboa:
(*) Materias que deberán superar os alumnos do corpo xeral da Armada.
(**) Materias que deberán superar os alumnos de infantaría de mariña.
Sem.: semestre.
Mod.: módulo (véxase abreviaturas na táboa de organización da oferta de créditos).
RESOLUCIÓN do 12 de decembro de 2012 pola que se publica o plan de estudos da titulación de grao en Enxeñaría en Tecnoloxías Industriais.
Universidade de Vigo — III. Outras disposicións — 01/02/2013

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro),
E para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da Comunidade Autónoma, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría en Tecnoloxías Industriais pola Universidade de Vigo que se recolle no anexo a esta resolución.
Vigo, 12 de decembro de 2012
Optativas: a escoller un total de 6 ECTS de entre as optativas de titulación (OT), as optativas xerais (OX) e as prácticas en empresa (PE) ofertadas no segundo semestre de cuarto curso.
Sem.: semestre.
Mod.: módulo (véxanse abreviaturas na táboa de organización da oferta de créditos).
RESOLUCIÓN do 31 de xaneiro de 2013, da Presidencia do Consello Reitor, pola que dá publicidade ao Acordo do 30 de xaneiro de 2013 do citado Consello Reitor, polo que se delegan funcións na persoa titular da dirección.
Axencia Tributaria de Galicia — III. Outras disposicións — 04/02/2013

O 30 de xaneiro de 2013, o Consello Reitor da Axencia Tributaria de Galicia acordou, en aplicación do disposto no artigo 15.7 do Estatuto da Axencia Tributaria de Galicia, aprobado polo Decreto 202/2012, do 18 de outubro, delegar na persoa titular da Dirección da Axencia determinadas funcións conferidas ao Consello Reitor polo citado estatuto.
De conformidade co disposto no punto terceiro do acordo, resolvo publicalo no
Diario Oficial de Galicia
para xeral coñecemento.
Santiago de Compostela, 31 de xaneiro de 2013
Primeiro. Acórdase delegar na persoa titular da Dirección da Axencia Tributaria de Galicia as funcións conferidas ao Consello Reitor no artigo 15.6, letras g), h) e i) do estatuto da Axencia, aprobado polo Decreto 202/2012, do 18 de outubro, de conformidade co disposto no seu artigo 15.7.
Segundo. As resolucións e actos administrativos que se adopten en uso da delegación contida neste acordo indicarán expresamente esta circunstancia e consideraranse ditadas polo órgano delegante.
Terceiro. Este acordo será publicado no
Diario Oficial de Galicia
para xeral coñecemento.
RESOLUCIÓN do 18 de decembro de 2012 pola que se dá publicidade aos convenios de colaboración subscritos polo Instituto Galego da Calidade Alimentaria no segundo e terceiro cuadrimestre do ano 2012.
Instituto Galego da Calidade Alimentaria — III. Outras disposicións — 04/02/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xullo) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos.
En consecuencia, e para dar cumprimento a esa obriga,
Artigo único.
Dar publicidade á relación dos convenios subscritos polo Instituto Galego da Calidade Alimentaria no segundo e terceiro cuadrimestre do ano 2013, que se incorporan como anexo a esta resolución.
Santiago de Compostela, 18 de decembro de 2012
CORRECCIÓN de erros. Orde do 31 de decembro de 2012 pola que se establecen as bases reguladoras e se procede á convocatoria pública para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondentes ao exercicio de 2013.
Consellería de Traballo e Benestar — III. Outras disposicións — 04/02/2013

Advertidos erros na antedita orde, publicada no
Diario Oficial de Galicia
número 14, do luns 21 de xaneiro de 2013, cómpre efectuar as seguintes correccións:
Onde di: «Título I Das subvencións para a realización das accións de formación profesional para o emprego», debe dicir: «Título II Das subvencións para a realización das accións de formación profesional para o emprego».
No anexo IV, na comarca de Santiago, elimínanse as especialidades:
FMEL6106 Soldador con máquinas semiautomáticas mag/mig.
FMEL6206 Soldador por arco eléctrico (básico).
DECRETO 16/2013, do 24 de xaneiro, polo que se aproba o cambio de titularidade dun treito da antiga estrada LU-113 desde o p.q. 30+390 ata o p.q. 31+520 en prol do Concello de Abadín.
Consellería de Medio Ambiente, Territorio e Infraestruturas — III. Outras disposicións — 04/02/2013

Segundo o previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 54, en consonancia co artigo único do Decreto 308/2003, do 26 de xuño, polo que se aproba a relación de estradas de titularidade da Comunidade Autónoma de Galicia, que as estradas autonómicas ou provinciais ou treitos determinados delas en que a circulación adquira características urbanas, se entregarán aos respectivos concellos. O expediente promoverase por proposta do concello ou da administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de acordo ou convenio entre as administracións implicadas.
Ao amparo das previsións legais, a área de Planificación e Programación dependente da Axencia Galega de Infraestruturas, emite uinforme favorable ao cambio de titularidade dun treito da antiga estrada LU-113 desde o p.q. 30+390 ata o p.q. 31+520 en prol do Concello de Abadín.
Polo exposto, consonte o previsto na Lei 4/1994, do 14 de setembro, de estradas de Galicia, despois do acordo entre as administracións afectadas, por proposta do conselleiro de Medio Ambiente, Territorio e Infraestruturas, logo da deliberación do Consello da Xunta de Galicia na súa reunión do día vinte e catro de xaneiro de dous mil trece,
Artigo 1
Apróbase o cambio de titularidade en prol do Concello de Abadín dun treito da antiga estrada LU-113 desde o p.q. 30+390 ata o p.q. 31+520.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, as entidades locais no marco das súas competencias e de acordo cos correspondentes plans de estradas, aprobarán a relación de estradas da súa titularidade. De acordo co exposto, o Concello de Abadín deberá incorporar ao seu plan de estradas a vía a que se refire este decreto.
Artigo 3
A entrega da vía formalizarase no prazo dos dous meses seguintes á publicación deste decreto no
Diario Oficial de Galicia
, mediante a sinatura da correspondente acta de entrega.
Artigo 4
Correspóndenlle ao Concello de Abadín, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puidese corresponderlle como nova Administración titular da estrada.
Disposición derradeira
Este decreto producirá efectos a partir do día seguinte ao da súa publicación no
Diario Oficial de Galicia.
Santiago de Compostela, vinte e catro de xaneiro de dous mil trece
ORDE do 22 de xaneiro de 2013 pola que se nomea un novo membro do Consello Galego de Relacións Laborais, en representación da Confederación de Empresarios de Galicia.
Consellería de Traballo e Benestar — II. Autoridades e persoal — 04/02/2013

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do Regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 da dita resolución, a Confederación de Empresarios de Galicia acordou a substitución dun dos seus membros suplentes, da súa representación no consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1
Nomear membro suplente do Pleno do Consello Galego de Relacións Laborais, en representación da Confederación de Empresarios de Galicia, a Rafael Serrano Hernández, en substitución de María José Garrido Herrera.
Santiago de Compostela, 22 de xaneiro de 2013
DECRETO 18/2013, do 29 de xaneiro, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 06/02/2013

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e nos artigos 8 e 10 do Regulamento de réxime interno deste (DOG núm. 114, do 11 de xuño de 1996), e de acordo coa proposta efectuada polo Sindicato Labrego Galego, o 20 de decembro de 2012,
Artigo 1
Nomear membro titular do Consello Económico e Social de Galicia a Xosé Pérez Rei, en representación do Sindicato Labrego Galego.
Artigo 2
Nomear membro suplente do Consello Económico e Social de Galicia a Ramón Barreiro Carnota, en representación do Sindicato Labrego Galego.
Santiago de Compostela, vinte e nove de xaneiro de dous mil trece
DECRETO 17/2013, do 29 de xaneiro, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 06/02/2013

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e no artigo 9.e) do Regulamento de réxime interno deste (DOG núm. 114, do 11 de xuño de 1996), e de acordo coa proposta efectuada polo Sindicato Labrego Galego, o 20 de decembro de 2012,
Artigo 1
Que cese como membro titular do Consello Económico e Social de Galicia Isabel Vilalba Seivane, en representación do Sindicato Labrego Galego.
Artigo 2
Que cese como membro suplente do Consello Económico e Social de Galicia Xosé Pérez Rei, en representación do Sindicato Labrego Galego.
Santiago de Compostela, vinte e nove de xaneiro de dous mil trece
RESOLUCIÓN do 25 de xaneiro de 2013, da Secretaría Xeral de Medio Rural e Montes, pola que se lles dá publicidade ás axudas concedidas ao abeiro da Orde do 23 de decembro de 2011, pola que se modifican as bases reguladoras das axudas para os investimentos en transformación e comercialización de produtos agrarios e forestais do período 2007-2013 e se convocan as cofinanciadas polo Fondo Europeo Agrícola de Desenvolvemento Rural (Feader) para o exercicio orzamentario de 2012.
Consellería do Medio Rural e do Mar — III. Outras disposicións — 06/02/2013

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta secretaría xeral
Ordenar a publicación, no Diario Oficial de Galicia, das axudas concedidas con cargo á Orde do 23 de decembro de 2011, pola que se modifican as bases reguladoras das axudas para os investimentos en transformación e comercialización de produtos agrarios e forestais do período 2007-2013 e se convocan as cofinanciadas polo Fondo Europeo Agrícola de Desenvolvemento Rural (Feader) para o exercicio orzamentario de 2012, que figuran como anexo nesta resolución.
Santiago de Compostela, 25 de xaneiro de 2013
1. Finalidade: axudas para os investimentos en transformación e comercialización de produtos agrarios realizados por pemes e empresas intermedias.
– Partida orzamentaria: 16.20.741A.770, cofinanciada polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013.
– Beneficiarios e axudas concedidas:
2. Finalidade: axudas para os investimentos en transformación e comercialización de produtos forestais realizados por microempresas (serradoiros).
– Partida orzamentaria: 16.20.713D.770, cofinanciada polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013.
– Beneficiarios e axudas concedidas:
RESOLUCIÓN do 30 de xaneiro de 2013, da Dirección Xeral de Educación, Formación Profesional e Innovación Educativa, pola que se fai pública a relación de beneficiarios de reintegros individuais de gastos por asistencia a actividades de formación do profesorado non universitario durante o ano 2012.
Consellería de Cultura, Educación e Ordenación Universitaria — III. Outras disposicións — 08/02/2013

Por Orde do 14 de marzo de 2012 (DOG do 26 de marzo) regúlase o procedemento para o reintegro individual de gastos por asistencia a actividades de formación do profesorado non universitario durante o ano 2012.
O punto noveno establece que unha vez concedida a totalidade de reintegros, publicarase no Diario Oficial de Galicia a relación dos profesores beneficiarios deles.
En virtude do exposto anteriormente,
Único. Dar publicidade á relación de beneficiarios que figuran no anexo.
Santiago de Compostela, 30 de xaneiro de 2013
RESOLUCIÓN do 15 de xullo de 2013 pola que se dá publicidade aos convenios de colaboración subscritos por este organismo autónomo no primeiro cuadrimestre do ano 2013.
Instituto de Estudos do Territorio — III. Outras disposicións — 31/07/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega (
Diario Oficial de Galicia
número 136, do 14 de xuño), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Darlle publicidade á relación dos convenios subscritos polo Instituto de Estudos do Territorio no primeiro cuadrimestre do ano 2013, que se incorpora como anexo a esta resolución.
Santiago de Compostela, 15 de xullo de 2013
CORRECCIÓN de erros. Resolución do 5 de xullo de 2013 pola que se conceden subvencións, en réxime de concorrencia competitiva, a proxectos de aforro e eficiencia enerxética para a renovación das instalacións de iluminación pública exterior existentes (ILE) nos concellos de Galicia, sobre a base da convocatoria realizada mediante a Resolución do 7 de marzo de 2013 deste mesmo órgano (Diario Oficial de Galicia núm. 53, do 15 de marzo).
Instituto Enerxético de Galicia — III. Outras disposicións — 19/07/2013

Advertidos varios erros na citada resolución, publicada no DOG número 132, do 12 de xullo de 2013, procédese a realizar as seguintes correccións:
No anexo «subvencións concedidas», páxina 27896, onde di:
Debe dicir:
No anexo «subvencións concedidas», páxina 27896, onde di:
Debe dicir:
RESOLUCIÓN do 2 de xullo de 2013 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración asinados no primeiro cuadrimestre do ano 2013.
Academia Galega de Seguridade Pública — III. Outras disposicións — 18/07/2013

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no primeiro cuadrimestre do ano 2013 e que se relacionan no anexo a esta resolución.
A Estrada, 2 de xullo de 2013
RESOLUCIÓN do 1 de xullo de 2013, do presidente da Axencia Galega de Innovación, pola que se designa a persoa titular da Área de Financiamento para exercer a competencia da Dirección da Axencia nos casos de ausencia, vacante ou enfermidade do seu titular.
Axencia Galega de Innovación — III. Outras disposicións — 18/07/2013

O Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos (DOG núm. 19, do 27 de xaneiro), establece e regula as funcións e competencias da Dirección como órgano executivo da Axencia, pero non establece normas de suplencia do seu titular.
A Lei 16/2010, do 17 de decembro, de organización e funcionamento da Administración xeral e do sector público autonómico de Galicia, establece no seu artigo 74.2 que o réxime xurídico interno das axencias públicas autonómicas se regula polo dereito administrativo. O artigo 12 da mesma norma sinala que os titulares dos órganos administrativos poderán ser suplidos temporalmente nos supostos de vacante, ausencia ou enfermidade por quen designe o órgano competente para o nomeamento daqueles. Se non se designa suplente, a competencia do órgano administrativo será exercida por quen designe o órgano administrativo inmediato superior do que dependa.
Ao obxecto de que a ausencia, vacante ou enfermidade da persoa titular da Dirección da Axencia non incida no seu normal funcionamento, de conformidade coas facultades que me confire o Decreto 50/2012, do 12 de xaneiro, polo que se crea a Axencia Galega de Innovación,
Designar a persoa titular da Área de Financiamento para exercer a competencia da Dirección da Axencia nos casos de ausencia, vacante ou enfermidade do seu titular.
Santiago de Compostela, 1 de xullo de 2013
ORDE do 26 de xuño de 2013 pola que se fixa o prezo de venda ao público da publicación Benestar animal durante o transporte editada por esta consellería.
Consellería do Medio Rural e do Mar — III. Outras disposicións — 11/07/2013

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no
Diario Oficial de Galicia
.
Para cumprir este mandato e despois de emitido informe favorable da Consellería de Facenda, esta consellería
Artigo 1.
Obxecto
Mediante a presente orde establécese como prezo privado pola venda da publicación editada pola Consellería do Medio Rural e do Mar,
Benestar animal durante o transporte
, a cantidade de 4 euros (IVE incluído).
Artigo 2.
Forma de liquidación e pagamento
O pagamento do prezo deberá terse realizado no momento de presentar a solicitude da publicación que se relaciona no anexo como requisito previo e necesario para a realización da entrega, conforme o establecido na Orde da Consellería de Economía e Facenda do 29 de xuño de 1994 pola que se regula o procedemento de recadación voluntaria das taxas e prezos da Comunidade Autónoma de Galicia.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 26 de xuño de 2013
CORRECCIÓN de erros. Orde do 14 de maio de 2013 pola que se regula a convocatoria, o recoñecemento, a certificación e o rexistro das actividades de formación permanente do profesorado en Galicia.
Consellería de Cultura, Educación e Ordenación Universitaria — I. Disposicións xerais — 27/06/2013

Advertidos erros na referida orde, publicada no DOG nº 96, do mércores 22 de maio de 2013, cómpre facer as seguintes correccións:
Na páxina 17721, no artigo 24.6, onde di: «agás o recollido no artigo 10 para coordinadores…», debe dicir: «agás o recollido no artigo 9 para coordinadores…».
Na páxina 17732 no ANEXO, no punto «Horas», onde di: «Non presenciais (máx. 20 % do total)», debe dicir: «Non presenciais (máx. 30 % do total)».
RESOLUCIÓN do 18 de outubro de 2013 pola que se adxudican as axudas para a consolidación e a estruturación de unidades de investigación competitivas nos centros tecnolóxicos consolidados de Galicia convocadas pola Resolución do 18 de xullo de 2013 (Diario Oficial de Galicia número 155, do 14 de agosto).
Axencia Galega de Innovación — III. Outras disposicións — 31/10/2013

Por Resolución da Axencia Galega de Innovación do 18 de xullo de 2013 (DOG do 14 de agosto) convocáronse as subvencións para a consolidación e a estruturación de unidades de investigación competitivas nos centros tecnolóxicos consolidados de Galicia.
No seu artigo 12 regúlase a resolución e notificación destas axudas unha vez que a comisión de valoración avalíe as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 10.
Na súa virtude, e atendendo á proposta elaborada na sesión do 11 de outubro de 2013 pola comisión de valoración establecida no artigo 9 das bases da Resolución do 18 de xullo de 2013, esta axencia
1. Conceder as axudas para a consolidación e estruturación de unidades de investigación competitivas nos centros tecnolóxicos consolidados de Galicia que a continuación se relacionan polos importes que se indican:
2. O importe total das axudas concedidas é de dous millóns trescentos corenta mil euros (2.340.000,00), con cargo á aplicación orzamentaria que se recolle no seguinte cadro:
3. Estas axudas están financiadas con cargo ao préstamo que a Administración xeral do Estado concedeu á Xunta de Galicia a través do Ministerio de Economía e Industria para o desenvolvemento en Galicia da Estratexia española de innovación (actuacións 1, 7 e 8).
4. De conformidade co establecido no artigo 21 da resolución polo que se convocan as axudas, o 50 % do importe das axudas será librado con carácter de anticipo, unha vez publicada a resolución.
5. Para a xustificación da subvención deberá presentarse a documentación indicada no artigo 19 da resolución de convocatoria nos prazos establecidos no seu artigo 20.
6. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no Diario Oficial de Galicia, perante o presidente da Axencia Galega de Innovación, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de outubro de 2013
ORDE do 26 de xuño de 2013 pola que se fixa o prezo de venda ao público da publicación Evolución das feiras e mercados da provincia de Lugo, editada por esta consellería.
Consellería do Medio Rural e do Mar — III. Outras disposicións — 11/07/2013

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no
Diario Oficial de Galicia
.
Para cumprir este mandato e despois de emitido informe favorable da Consellería de Facenda, esta consellería
Artigo 1.
Obxecto
Mediante a presente orde establécese como prezo privado pola venda da publicación editada pola Consellería do Medio Rural e do Mar,
Evolución das feiras e mercados da provincia de Lugo
, a cantidade de 12 euros (IVE incluído).
Artigo 2.
Forma de liquidación e pagamento
O pagamento do prezo deberá terse realizado no momento de presentar a solicitude da publicación que se relaciona no anexo como requisito previo e necesario para a realización da entrega, conforme o establecido na Orde da Consellería de Economía e Facenda do 29 de xuño de 1994 pola que se regula o procedemento de recadación voluntaria das taxas e prezos da Comunidade Autónoma de Galicia.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 26 de xuño de 2013
CORRECCIÓN de erros. Decreto 154/2013, do 5 de setembro, polo que se aproba a delimitación dos tramos do Camiño de Santiago do Norte, Camiño Portugués, Ruta da Prata e Camiño de Fisterra ao seu paso polo termo municipal de Santiago de Compostela.
Consellería de Cultura, Educación e Ordenación Universitaria — III. Outras disposicións — 31/10/2013

Advertidos erros nos planos das páxinas 37983 ao 37991 do anexo ao citado decreto, publicado no
Diario Oficial de Galicia
núm. 184, do 26 de setembro de 2013, é necesario substituílos polos que se publican a seguir:
DECRETO 162/2013, do 18 de outubro, polo que se aproba o cambio de titularidade de treitos antigos na estrada AC-862 (Ferrol-límite provincia) e na AC-110 (As Felgosas-Espiñaredo) a prol do concello de Moeche.
Consellería de Medio Ambiente, Territorio e Infraestruturas — III. Outras disposicións — 31/10/2013

Segundo o teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma e das entidades locais deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 54 que as estradas autonómicas ou provinciais ou os treitos determinados delas en que a circulación adquira características urbanas, se entregarán aos respectivos concellos. O expediente promoverase por proposta do concello ou da administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os dous organismos.
O Concello de Moeche solicita á Consellería de Medio Ambiente, Territorio e Infraestruturas o cambio de titularidade de restos antigos das estradas AC-862 e da AC-110.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade dos treitos illados como consecuencia das obras realizadas nas estradas AC-862 (Ferrol-límite provincia ) e na AC-110 (As Felgosas-Espiñaredo) a prol do Concello de Moeche.
De conformidade co anteriormente exposto, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día dezaoito de outubro de dous mil trece,
Artigo 1
Apróbase o cambio de titularidade a prol do Concello de Moeche dos treitos antigos das seguintes estradas:
– Estrada autonómica AC-862 (Ferrol-límite provincia):
– Estrada autonómica AC-110 (As Felgosas-Espiñaredo):
Artigo 2
En aplicación do artigo 4 da Lei 4/1994, do 14 de setembro, de estradas de Galicia, o Concello de Moeche deberá incorporar ao seu plan de estradas os viais aos que se refire este decreto.
Artigo 3
A entrega dos viais formalizarase no prazo de dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Artigo 4
Corresponden ao Concello de Moeche, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova administración titular da estrada.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, dezaoito de outubro de dous mil trece
RESOLUCIÓN do 16 de outubro de 2013, da Dirección Xeral de Enerxía e Minas, pola que se dá publicidade aos beneficiarios das axudas concedidas ao abeiro da Orde da Consellería de Economía e Industria do 13 de xuño de 2013, pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria (código de procedemento IN314A).
Consellería de Economía e Industria — III. Outras disposicións — 31/10/2013

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 19 da Orde do 13 de xuño de 2013 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2013 (código de procedemento IN314A), procédese, por medio desta resolución, á publicación do extracto das axudas outorgadas pola Consellería de Economía e Industria ao abeiro da referida orde.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para 2013, o seguinte:
a) Norma reguladora da convocatoria: Orde do 13 de xuño de 2013 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2013 (código de procedemento IN314A).
b) Aplicación orzamentaria: 08.03.734A.780.0 «Plan renove de cubertas de lousa».
c) Crédito orzamentario: ano 2013, 400.776,71 euros.
d) Destinatarios: os particulares ou as comunidades de propietarios, sempre que a actuación subvencionable descrita no artigo 2 se realice en vivendas ou edificios de vivenda colectiva e nas súas edificacións anexas da súa titularidade, sitos na Comunidade Autónoma de Galicia.
e) Beneficiarios, importe e finalidade das axudas: no anexo á presente resolución recóllense os beneficiarios, importe e a finalidade das axudas.
Santiago de Compostela, 16 de outubro de 2013